આ શનિ-શિંગણાપુરમાં કોઈ પૂજારીઓ હોતા નથી તે જાણીને નવાઈ લાગશે… તમે તમારી શ્રદ્ધા અને ભક્તિ પૂર્વક અહીં મૂર્તિ પર પૂજા કરી શકો છો… શનિદેવને સરસવનું તેલ, નાળિયેર, ખજૂર, સોપારી, અક્ષત, હળદર, કુમકુમ, તલ, સાકર, પેંડા, કાળાવસ્ત્ર, દૂધ-દહીં, સર્વનો ચઢાવ કરવામાં આવે છે. માનતા માટે ત્રિશૂલ-લોખંડની વસ્તુ, ચાંદીનો અશ્વ, વગેરે અર્પણ કરવામાં આવે છે. શનિદેવતાનો અભિષેક સામાન્યતઃ ભીના વસ્ત્રમાં કરવામાં આવે છે અને શક્ય હોય તો પુરૂષ અબોટિયું કે રેશમી ધોતીયું-વસ્ત્ર ધારણ કરે છે. સ્ત્રીઓને ચબૂતરા પાસે આવવાનો નિષેધ છે. શનિવાર તેમજ સોમવારની કે અમાવસ્યાની પૂજાનું અહીં મહત્વ છે.